இன்றைய மனோகரா தியேட்டர் அமைந்திருக்கும் இடத்தில் 1920 - 22 காலப்பகுதியில் ஒரு மண்டபம் இருந்தது. அதற்குப்பெயர்: புத்துவாட்டி வீட்டு மண்டபம். லிடோ தியேட்டர் இருந்த இடத்தில் அன்று இருந்தது ராசா தகரக்கொட்டகை. இங்கு வந்திருக்கும் தமிழகக்கலைஞர்கள் சிலர் மேடையேற்றிய நாடகங்களில் பாரதியின் பாடல்களுக்கும் முக்கியத்துவம் கொடுத்துள்ளனர். பாரதி உயிருடன் வாழ்ந்த காலத்திலேயே இலங்கையில் யாழ்ப்பாணத்தில் தமிழகக்கலைஞர்கள் வந்து பாடியிருப்பதை தாம் நேரில் பார்த்திருப்பதாக ஒரேற்றர் சுப்பிரமணியம் தெரிவித்துள்ளார்.